CELEX: 32005D0001
Language: fi
Date: 2004-12-27 00:00:00
Title: 2005/1/EY: Komission päätös, tehty 27 päivänä joulukuuta 2004, Tšekissä käytettävien sianruhojen luokitusmenetelmien hyväksymisestä (tiedoksiannettu numerolla K(2004) 5266)

4.1.2005   
            
            
               FI
            
            
               Euroopan unionin virallinen lehti
            
            
               L 1/8
            
         
      KOMISSION PÄÄTÖS,
   tehty 27 päivänä joulukuuta 2004,
   Tšekissä käytettävien sianruhojen luokitusmenetelmien hyväksymisestä
   (tiedoksiannettu numerolla K(2004) 5266)
   (Ainoastaan tšekinkielinen teksti on todistusvoimainen)
   (2005/1/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/842 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklassa.
            
         
               (2)
            
            
               Tšekin hallitus on pyytänyt komissiota hyväksymään neljä sianruhojen luokitusmenetelmää ja on toimittanut tulokset leikkelykokeista, jotka on suoritettu ennen liittymispäivää, esittämällä asetuksen (ETY) N:o 2967/853 artiklassa säädetyn pöytäkirjan toisen osan.
            
         
               (3)
            
            
               Hakemusta arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Seuraavien menetelmien käyttö hyväksytään sianruhojen luokitusta varten Tšekissä asetuksen (ETY) N:o 3220/84 mukaisesti:
   
               —
            
            
               ”Zwei-Punkte-Messverfahren-luokitusmenetelmä (ZP)” ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa,
            
         
               —
            
            
               ”Fat-O-Meater-laite (FOM)” ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa,
            
         
               —
            
            
               ”Hennessy Grading Probe -laite (HGP 4)” ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa,
            
         
               —
            
            
               ”Ultra FOM 300 -laite” ja siihen liittyvät arviointimenetelmät, joista on yksityiskohtaiset tiedot liitteessä olevassa 4 osassa.
            
         ”Zwei-Punkte-Messverfahren-luokitusmenetelmää (ZP)” voidaan soveltaa vain teurastamoissa, joissa teurastetaan enintään 200 sikaa viikossa.
   ”Ultra FOM 300 -laitteella” tehtävän mittauksen jälkeen ruhosta on voitava tarkistaa, että laite mittasi arvot P2 liitteessä olevan 4 osan 3 kohdassa tarkoitetusta kohdasta. Mittauskohtaan on tehtävä vastaava merkintä mitattaessa.
   2 artikla
   Laitteiden tai arviointimenetelmien muutoksia ei hyväksytä.
   3 artikla
   Tämä päätös on osoitettu Tšekin tasavallalle.
   
      Tehty Brysselissä 27 päivänä joulukuuta 2004.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      Sianruhojen luokitusmenetelmät Tšekissä
      1 OSA
      Zwei-Punkte-Messverfahren (ZP)
      
                  1.
               
               
                  Sianruhot luokitellaan käyttämällä ”Zwei-Punkte-Messverfahren”-menetelmää (ZP).
               
            
                  2.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                  jossa:
                  ý= vähärasvaisen lihan arvioitu prosenttiosuus ruhossa,
                  S (ZP)= nahanalaisen rasvan paksuus (kamara mukaan luettuna) mitattuna laskuviivaimella kohdasta, jossa musculus gluteus medius (m.g.m.) on kuperin (mm),
                  M (ZP)= lihaksen paksuus mitattuna laskuviivaimella siitä kohdasta, missä m.g.m:n etukärjen ja selkärangankanavan selän puoleisen osan välinen etäisyys on lyhin.
                  Kaavaa voidaan soveltaa ruhoihin, joiden paino on 60–120 kilogrammaa.
               
            2 OSA
      Fat-O-Meater (FOM)
      
                  1.
               
               
                  Sianruhot luokitellaan ”Fat-O-Meater-laitteen (FOM)” avulla.
               
            
                  2.
               
               
                  Laitteessa on oltava halkaisijaltaan 6 millimetrin anturi, joka sisältää valodiodin tyyppiä Siemens SFH 950/960. Anturin toimintaetäisyyden on oltava 3–103 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                  jossa:
                  ý= vähärasvaisen lihan arvioitu prosenttiosuus ruhossa,
                  S (FOM)= selän nahanalaisen rasvan paksuus (kamara mukaan luettuna) millimetreinä mitattuna 6,5 senttimetrin päästä selän keskiviivasta toisen ja kolmannen takimmaisen kylkiluun välistä,
                  M (FOM)= lihaksen paksuus millimetreinä mitattuna samanaikaisesti ja samasta kohdasta kuin S (FOM).
                  Kaavaa voidaan soveltaa ruhoihin, joiden paino on 60–120 kilogrammaa.
               
            3 OSA
      Hennessy Grading Probe (HGP 4)
      
                  1.
               
               
                  Sianruhot luokitellaan ”Hennessy Grading Probe -laitteen (HGP 4)” avulla.
               
            
                  2.
               
               
                  Mittarissa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED sekä tyyppiä 58 MR oleva valoanturi). Anturin toimintaetäisyyden on oltava 0–120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -mittarilla tai mittariin liitetyllä tietokoneella.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                  jossa:
                  ý= vähärasvaisen lihan arvioitu prosenttiosuus ruhossa,
                  S (HGP)= selän nahanalaisen rasvan paksuus (kamara mukaan luettuna) millimetreinä mitattuna 7,5 senttimetrin päästä selän keskiviivasta toisen ja kolmannen takimmaisen kylkiluun välistä,
                  M (HGP)= lihaksen paksuus millimetreinä mitattuna samanaikaisesti ja samasta kohdasta kuin S (HGP).
                  Kaavaa voidaan soveltaa ruhoihin, joiden paino on 60–120 kilogrammaa.
               
            4 OSA
      ULTRA-FOM 300
      
                  1.
               
               
                  Sianruhot luokitellaan ”Ultra-FOM 300 -laitteen” avulla.
               
            
                  2.
               
               
                  Laitteessa on oltava ultraäänisondi, jota käytetään 3,5 MHz:n teholla. Ultraäänisignaali digitoidaan, tallennetaan ja käsitellään mikroprosessorin avulla.
                  Mittaustulokset muutetaan arvioiduksi vähärasvaisen lihan osuudeksi Ultra-FOM-laitteella.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                  jossa:
                  ý= vähärasvaisen lihan arvioitu prosenttiosuus ruhossa,
                  S (UFOM)= selän nahanalaisen rasvan paksuus (kamara mukaan luettuna) millimetreinä mitattuna 7 senttimetrin päästä selän keskiviivasta toiseksi ja kolmanneksi viimeisen kylkiluun välistä (mittaus ”P2”),
                  M (UFOM)= lihaksen paksuus millimetreinä mitattuna samanaikaisesti ja samasta kohdasta kuin S (UFOM).
                  Kaavaa voidaan soveltaa ruhoihin, joiden paino on 60–120 kilogrammaa.